**Projektas**



**RIETAVO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS TEIKIAMOS PASLAUGOS KAINOS PATVIRTINIMO**

2015 m. balandžio 30 d. Nr. T1-

Rietavas

Vadovaudamasi Lietuvos Respublikos vietos savivaldos 16 straipsnio 2 dalies 37 punktu ir atsižvelgdama į VšĮ Plungės rajono greitosios medicinos pagalbos 2015 m. balandžio 21 d. prašymą „Dėl VšĮ Plungės rajono greitosios medicinos pagalbos teikiamos mokamos paslaugos kainos patikslinimo”, Rietavo savivaldybės taryba nusprendžia:

 1. Nustatyti greitosios medicinos pagalbos brigados paslaugos kainą:

 1.1. pacientų transportavimo, jų ar jų artimųjų prašymu, jei tai nėra būtina dėl paciento sveikatos būklės:

 1. 1.1. vienos valandos – 16,5 euro;

 1. 1.2. vieno kilometro – 0,4 euro;

 1.2. budėjimo renginių metu (vienos valandos) – 22 eurai.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**RIETAVO SAVIVALDYBĖS ADMINISTARCIJOS SVEIKATOS, SOCIALINĖS PARAMOS IR RŪPYBOS SKYRIUS**

# AIŠKINAMASIS RAŠTAS PRIE SPRENDIMO

**„DĖL VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS TEIKIAMOS PASLAUGOS KAINOS PATVIRTINIMO“ PROJEKTO**

2015–04-22

Rietavas

**1. Sprendimo projekto esmė.**

VšĮ Plungės rajono greitajai medicinos pagalbai atliekant mokamus pacientų pervežimus, įstaigai nebepakanka turimų GMP brigadų. Todėl esant skubiems pervežimams, tenka kviestis kitas GMP brigadas, už kurias reikia mokėti, o patvirtinta teikiamos paslaugos kaina balais 62,90 įstaigai yra nuostolinga.

**2. Kuo vadovaujantis parengtas sprendimo projektas.**

Vadovaujantis Lietuvos Respublikos vietos savivaldos 16 straipsnio 2 dalies 37 punktu ir atsižvelgiant į VšĮ Plungės rajono greitosios medicinos pagalbos 2015 m. balandžio 21 d. prašymą ,,Dėl VšĮ Plungės rajono greitosios medicinos pagalbos teikiamos mokamos paslaugos kainos patikslinimo”.

**3. Tikslai ir uždaviniai**.

Nustatyti nuo 2015 m. gegužės 1 d. pacientų transportavimo, jų ar jų artimųjų prašymu, jei tai nėra būtina dėl paciento sveikatos būklės, ir budėjimo renginių metu greitosios medicinos pagalbos brigados paslaugos kainą:

vienos valandos – 16,5 euro;

 vieno kilometro – 0,4 euro;

 budėjimo renginių metu – 22 eurai.

**4. Laukiami rezultatai**.

Pritarus šiam Rietavo savivaldybės tarybos sprendimui, bus patvirtinta nauja greitosios medicinos pagalbos paslaugos kaina.

**5. Kas inicijavo sprendimo projekto rengimą.**

Savivaldybės administracijos Sveikatos, socialinės paramos ir rūpybos skyrius.

**6. Sprendimo projekto rengimo metu gauti specialistų vertinimai**.

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės**.

Neigiamų pasekmių nenumatyta.

**8. Lėšų poreikis sprendimo įgyvendinimui**.

Sprendimo įgyvendinimui nereikės valstybės biudžeto lėšų.

**9. Antikorupcinis vertinimas**.

Nereikalingas.

Sveikatos, socialinės paramos ir rūpybos skyriaus vedėja Jolita Alseikienė